Marcel Schlechter

De Marcel Schlechter, gebuer den 9. Juli 1928 an der Stad, a gestuerwen den 10. November 2023 zu IechternachDoudesannonce am Luxemburger Wort vum 15. November 2023Ex-LSAP-Minister Marcel Schlechter im Alter von 95 Jahren gestorben op wort.lu den 10. November 2023, war e lëtzebuergesche Gewerkschaftler a Politiker (LSAP).

 Boxer 

 1951 war de Marcel Schlechter am Boxe lëtzebuergesche Amateur Landesmeeschter am Liichtgewiicht
 1953 war hien  Boxe lëtzebuergesche Amateur Landesmeeschter am Weltergewiicht

Liewen a Karriär 
De Marcel Schlechter huet als Gäertner, Chauffer a Stolaarbechter geschafft.

Hie war Member vum LAV, duerno vum Landesverband, a war President vun der Gewerkschaft vun de Beruffschaufferen ACAL. Hien ass 1957 Member vun LSAP ginn a gouf op hirer Lëscht 1963 an den Iechternacher Gemengerot gewielt, wou e bis 1969 Schäffe war.

1967 ass en an d'Chamber nogerëtscht, nodeem de Victor Bodson Member vun der Europäescher Kommissioun gouf. 1968 ass en net erëmgewielt ginn, mä dofir 1974, a vun do un ëmmer nees bis 1989 nach mat.

An der Regierung Santer-Poos I, tëscht 1984 an 1989, war de Marcel Schlechter Minister fir Transport, Ëffentlech Aarbechten an Energie.

1990 huet e säi Chambermandat géint dat vum Europäesche Parlament ëmgetosch, wou en den 9. Oktober 1990 de Sëtz vum Robert Krieps, dee gestuerwe war, iwwerholl huet. 1994 gouf en duer erëmgewielt.

 Éierungen 


 Kuckt och 
 Lëscht vun de lëtzebuergesche Regierungsmemberen
 Lëscht vun de lëtzebuergeschen Europadeputéierten

 Um Spaweck 
 Portrait vum Marcel Schlechter op der Websäit vum EP

Kategorie:Gebuer 1928
Kategorie:Gestuerwen 2023
Kategorie:Lëtzebuergesch Gewerkschaftler
Kategorie:Lëtzebuergesch Deputéiert
Kategorie:Transportministere vu Lëtzebuerg
Kategorie:Energieministere vu Lëtzebuerg
Kategorie:Lëtzebuergesch Ministeren
Kategorie:Lëtzebuergesch Europadeputéiert
Kategorie:Chevalier de l'ordre de la couronne de chêne
Kategorie:Lëtzebuergesch Boxer